Sangeacul Niš și sangeacul Pirot, împreună cu comuna Vranje (care era o kaza a sangeacului Priština), au fost desprinse din Vilaietul Kosovo și anexate Principatului Serbiei după Congresul de la Berlin din 1878. Sangeacul Dibra a fost atașat vilaietului Monastir. În urma acestor schimbări teritorial-administrative Vilaietul Kosovo a fost format din trei sangeacuri: sangeacul Prizren, sangeacul Skopje și sangeacul Novi Pazar. Ca urmare a hotărârii adoptate la Congresul de la Berlin de a acorda stăpânirea sangeacului Novi Pazar Austro-Ungariei, vilaietul Kosovo a rămas sub administrarea de facto a Imperiului Otoman.